Էմանուել Կյունդե

**Էմանուել Կյունդե** (; ), կամերունցի ֆուտբոլիստ, պաշտպան: Հանդես է եկել Կամերունի հավաքականում։ Ավարտել է կարիերան «Օլիմպիկ Մվոլե» ակումբում։

## Ակումբային կարիերա
Էմանուելն իր կարիերան սկսել է «Քանոն Յաունդե»-ում։ Այս ակումբի հետ նա երեք անգամ դարձավ Կամերունի չեմպիոն և նվաճել Կամերունի գավաթը: Նա նաև դուրս է եկել ԿԱՖ Գավաթակիրների գավաթի եզրափակիչ 1984 թվականին (11 մետրանոցներով պարտություն կրելով եգիպտական «Ալ-Ահլի» ակումբից)։

1987 թվականին Էմանուել Կյունդեն մեկնել է Եվրոպա՝ տեղափոխվելով ֆրանսիական «Լավալ» ակումբ։ Նոր թիմի կազմում նա Ֆրանսիայի առաջնությունում մասնակցել է 14 հանդիպման։ Հաջորդ մրցաշրջանում նա միացավ «Ռեյմսին»՝ Լիգա 2-ում խաղացող թիմին: Ակումբի կազմում նա ԱՊԼ-ում մասնակցել է 32 հանդիպման՝ դառնալով 3 գոլի հեղինակ։

Այնուհետեւ Էմանուել Կյունդեն վերադարձել է հայրենի երկիր։ Նա մեկ մրցաշրջան է անցկացրել «Պրևոյանս Յաունդեի» կազմում, այնուհետև տեղափոխվել է «Օլիմպիկ Մվոլե», որտեղ էլ ավարտել է կարիերան։

## Կարիերան ազգային հավաքականում
Էմանուել Կյունդեն Կամերունի հավաքականի հետ մասնակցել է բազմաթիվ միջազգային մրցաշարերի։

Նա առաջին անգամ մասնակցել է 1982 թվականի Աշխարհի առաջնությանը, որը տեղի է ունեցել Իսպանիայում։  Կամերունը չանցավ առաջին փուլ: Էմանուել Կյունդեն այս առաջնությունում մասնակցել է բոլոր 3 խաղերին՝ Պերուի, Լեհաստանի և վերջապես Իտալիայի դեմ խաղերում։

Այնուհետև նա մասնակցել է 1984 թվականի Աֆրիկայի ազգերի գավաթին, որը տեղ է ունեցել Կոտ դ'Իվուարում: Կամերունը հաղթեց մրցաշարում՝ եզրափակչում 3:1 հաշվով հաղթելով Նիգերիային: Եզրափակչում Էմանուել Կյունդեն խաղադաշտ դուրս եկավ խաղի 84-րդ րոպեին՝ փոխարինելով Բոնավենտուր Ջոնկեպին։

Ֆուտբոլիստը մասնակցել է նաև 1984 թվականի Լոս Անջելեսում անցկացված Օլիմպիական խաղերին։ Այս մրցաշարի ընթացքում նա մասնակցել Է Իրաքի և Կանադայի հավաքականների դեմ խաղերին: Կամերունը խմբային փուլում լքեց մրցաշարը:

Այնուհետև Էմանուել Կյունդեն մասնակցել է Եգիպտոսում կայացած 1986 աֆրիկյան ազգերի գավաթին: Կամերունը դարձավ եզրափակչի մասնակից, բայց եզրափակիչ խաղում 11 մետրանոցներով զիջեց դաշտի տերերին: Կյունդեն իր հարվածն իրացրել է հետխաղյա 11 մետրանոց հարվածաշարում։

Կամերունի հավաքականը չի մասնակցել 1986 Աշխարհի առաջնությանը: Կյունդեն մասնակցել է նաև 1988 թվականին Մարոկկոյում կայացած աֆրիկյան ազգերի գավաթին։ Կամերունը կրկին դուրս եկավ մրցաշարի եզրափակիչ: Էմանուելը եզրափակիչում 55-րդ րոպեին իրացրել է Նիգերիայի հավաքականի դարպասին նշանակված 11 մետրանոցը՝ թիմին բերելով պատմության մեջ երկրորդ հաղթանակը մրցաշարում՝ 1:0 հաշվով։

Կյունդեն կրկին մեկնել է Աֆրիկայի Ազգերի գավաթ, որը տեղի է ունեցել Ալժիրում 1990 թվականին: Այս անգամ դա իսկական ձախողում էր. Կամերունը նույնիսկ չանցավ խմբային փուլ: Արդեն մի քանի ամիս անց Էմանուելը մեկնել է Իտալիայում կայացած 1990 թվականի աշխարհի առաջնությանը։ Կամերունը հասել է քառորդ եզրափակիչ փուլ՝ սահմանելով Աֆրիկայի նոր ռեկորդ: Դրան հասնելու ճանապարհին Կամերունը B խմբում գրավեց առաջին տեղը՝ հաղթելով Արգենտինայի և Ռումինիայի հավաքականներին, 1/8 եզրափակչում հաղթեց Կոլումբիայի հավաքականին, սակայն լրացուցիչ ժամանակում 2:3 հաշվով զիջեց Անգլիայի հավաքականին: Այդ խաղում Էմանուել Կյունդեն իրացրել է անգլիացիների դարպասին նշանակված 11 մետրանոցը՝ հավասարեցնելով հանդիպման հաշիվը։ Բուն մրցաշարում նա մասնակցել է 5 հանդիպումներից 4-ին:

Վերջին միջազգային մրցաշարը, որում խաղացել է Կյունդեն, 1992 թվականի Աֆրիկայի ազգերի գավաթն է, որը տեղի է ունեցել Սենեգալում: Սա արդեն 5-րդ Աֆրիկայի ազգերի գավաթն էր, որին մասնակցեց Կյունդեն: Առաջին անգամ մրցաշարին մասնակցել է 12 թիմ՝ նախկին 8-ի փոխարեն: Կամերունը հասել է կիսաեզրափակիչ փուլ՝ 11 մետրանոցներով զիջելով Կոտ դ'Իվուարին՝ գավաթի ապագա հաղթողին։

## Մարզչական կարիերա
Կարիերան ավարտելուց հետո Էմանուել Կյունդեն սկսել է մարզչական կարիերան: Նա իր առաջին երկու մրցաշրջաններն անցկացրեց իր առաջին ակումբում՝ «Քանոն Յաունդե»: Նրան հաջողվել է փրկել ակումբը և նույնիսկ դուրս բերել միջազգային մրցումների։

Այնուհետև նա 1999 թվականին դարձել է Գաբոնի «Բիտամ» ակումբի մարզիչ։ Նա իր թիմի համար նվաճեց Գաբոնի առաջին գավաթը։ 2000 թվականին նրա պայմանագիրը չի երկարաձգվել։ Այնուհետև նա վերադարձավ Կամերուն և սկսեց մարզել ԱՆԳ Բամենդան՝ Կամերունի երկրորդ դիվիզիոնի ակումբը: Նրա գլխավորությամբ թիմը դուրս եկավ Կամերունի առաջնություն։

Հետո Էմանուել Կյունդեն վերադարձել է «Բիտամ»։ Ակումբը ճգնաժամի մեջ էր՝ մեկ տարվա ընթացքում փոխելով երեք մարզիչների։ «Բիտամի» հետ Էմանուելը ոսկե դուբլ է նվաճել՝ գավաթ և առաջնություն 2003 թվականին, առաջին անգամ ակումբի համար։ Նա մասնակցել է ԿԱՖ-ի Չեմպիոնների լիգայի ընտրությանը, ինչը նույնպես տեղի է ունեցել առաջին անգամ։ 2005 թվականին «Բիտամը» դարձավ Գաբոնի փոխչեմպիոն և հաջորդ տարի մասնակցեց UNIFFAC գավաթին։

2006 թվականին Կյունդեն դարձել է գաբոնյան ակումբի տեխնիկական տնօրեն։ Այս ընթացքում Գաբոնի թիմը նոր ոսկե դուբլ է գրանցել՝ գավաթ և առաջնություն 2010 թվականին, ինչպես նաև հասել Է 2011 թվականին ԿԱՖ Չեմպիոնների լիգայի փլեյ-օֆֆի փուլ։

Մահացել է 2025 թվականի մայիսի 15-ին Յաունդեի Էմոմբո քաղաքում, 68 տարեկան հասակում։

## Ձեռքբերումներ
### Որպես խաղացող
* Աֆրիկայի Ազգերի գավաթի հաղթող 1984  և 1988 թվականին Կամերունի հավաքականի հետ
* Աֆրիկայի Ազգերի գավաթի եզրափակչի մասնակից 1986 թվականին Կամերունի հավաքականի հետ
* Կամերունի չեմպիոն 1982, 1985 և 1986 թվականներին «Քանոն Յաունդե»-ի հետ
* Կամերունի գավաթակիր 1983 թվականին «Քանոն Յաունդեի» հետ, 1990 թվականին «Պրևոյանս Յաունդեի» հետ, 1992 թվականին «Օլիմպիկ Մվոլեի» հետ
* Գավաթակիրների գավաթի եզրափակչի մասնակից 1984 թվականին «Քանոն Յաունդե»-ի հետ

### Որպես մարզիչ
* Գաբոնի չեմպիոն 2003 թվականին «Բիտամի» հետ
* Գաբոնի գավաթակիր 1999 և 2003 թվականներին «Բիտամի» հետ

## Ծանոթագրություններ

 
Կատեգորիա:Լավալի ֆուտբոլիստներ
Կատեգորիա:Կամերունի հավաքականի ֆուտբոլիստներ
Կատեգորիա:Կամերունցի ֆուտբոլիստներ
Կատեգորիա:Ռեյմսի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ այբբենական կարգով